Guggisberg
Guggischbärg (amtlech Guggisberg) isch e politischi Gmeind im Verwautigschreis Bärn-Mittuland im Kanton Bärn, Schwyz.

Geografi 
Guggischbärg ligt im Voralpepiet, zwüsche Schwarzwasser u Seise. D Gmeindsflächi bsteit us 52,8 % langwirtschaftlecher Flächi, 39,1 % Waud, 3,1 % Sidligsflächi u 5 % süschtigi Flächi. D Nachburgmeinde si Schwarzeburg, Rüschegg, Oberwiil, Plaffeie u Auterschwüu.

Gschicht 
Guggischbärg isch zum erschte Mal gnennt worde im Jahr 1076 aus Mons Guchani. Bis zum 31. Dezämber 2009 het d Gmeind zum Bezirk Schwarzeburg ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 2,6 % gläge.

Religion 
82,3 % vo de Ywohner si evangelisch-reformiert, 4,6 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 14,4 %, CVP 0,6 %, EVP 3,9 %, FDP 1,9 %. GLP 2,8 %, GP 5,4 %, SP 8,3 %, SVP 53,3 %, Suschtigi 9,4 %.

Gmeindspresidänt vo Guggischbärg isch dr Jakob Schmied (Stang 2013).

Wirtschaft 
D Arbetslosigkeit isch im Jahr 2011 bi 1,3 % gläge.

Sprach u Dialäkt 
Bir Vouchszeuuig 2000 hei vo de 1660 Ywohner 98,1 % Dütsch aus Houptsprach aaggää, 0,3 % Französisch u 0,1 % Italienisch.

Dr Dialäkt vo Guggischbärg ghört zum Höchstalemannisch.

Biuder

Literatur 
 Gemeinde Guggisberg (Hrsg.): Jubiläumsschrift 850 Jahre Guggisberg. 1998

Weblink 

 www.gemeinde-guggisberg.ch

Fuessnote 

Ort (Kanton Bärn)